**Біз болмасақ, сіз барсыз, үміт еткен достарым!**

 Қазақ даласында қараңғылықтың қара пердесін түріп, қолына білім шырағын алып, бүкіл саналы ғұмырын ұрпағының болашағына арнаған тұлғалар баршылық. Солардың бірі де бірегейі – Ыбырай атамыз еді. Ол қазақ даласында Хан Жәңгірден кейін мектеп ашу ісін жалғастырған ұлы даланың дарынды ұстазы.

Бүгін қолыма қалам алып Жаңа Қазақстанның жаңалықтары мен жақсылықтарын айтып сізге хат жазғалы отырмын аса қадірлі Ыбырай ата!. Қазақ балаларын жан-жағыңызға жинап алып, білім нәрімен сусындатып отырған кісілік келбетініз бейнеленген суретті оқулықтан талай рет тамашалаған едік. Жаңа Қазақстанның жаңа бетбұрыстары алысты барлайтын қыранның қабағындай өткір жүзіңізге жылу ұялатар ма еді кім білсін?!. **Сіздің 1888 жылы 75 күннің ішінде алты мектеп ашып, оған** қоса, физика, химия пәндерін енгізіп, оны оқу құралдарымен қамтамасыз еткен**іңізді бүгінгі ұрпақтың бірі білсе, бірі білмес. Бұл ұ**лт үшін жасалған ұлы істеріңіздің бірі. Болашақ ұрпақ үшін жасаған ұлы істеріңіз жалғасын тауып**, өлгеніміз тіріліп, өшкеніміз қайта жаңғырып жатыр ата! Бұл сөзіме** мемлекет басшысы Қасым-Жомарт Кемелұлы Тоқаевтың 2025 жылға дейін 1000 мектеп салуды, «Жайлы мектеп» ұлттық жобасын іске қосқаны дәлел бола алады. Білікті білім министрі Асхат Қанатұлы Аймағамбетов мемлекет басшысы тапсырған «Жайлы мектеп» ұлттық жобасы туралы: «Бұл жоба жай мектеп салудан өзгеше жоба. Мұнда робототехника, физика, химия кабинеті бар. Қандай заманауи құрылғылар керек – соның бәрімен жабдықталады. Осындай мектептер саламыз. Онда бастауыш сыныптарға арналған жеке блок болады. Оның өзінің асханасы, дәретханасы, басқа да кабинеттері бөлек болады» деді. Осы жобаға мен өз қиялымдағы мектептің жобасын қоса кетсем деп едім. Технологияның қарыштап дамыған заманында мектепке келгенде партаның үстінде әр оқушының алдында жеке компьютері болып, ол компьютерде барлық пәннен оқулықтар ашылып тұрса оқушы қазіргідей омыртқасы майысып, алты кітап арқаламас еді. Тәжірибе өткізуге арналған арнайы лабороториялардағы сабақ өте қызықты, тағылымды болатынына да сенімім мол. Салауатты өмір салтына лайық үлкен спорт залдар мен құрал-жабдықтар, спорттық киімді салып қоятын саусақтың ізімен ашылатын шкафтар орнатылғанын көз алдыма елестетемін. Жаңа технологиялармен жабдықталған мектепте білім алған оқушылардан Жаңа Қазақстанды жаңа бастамалар мен **жаңа өзгерістер, тың бетбұрыстардың бастайтын көшбасшы шығатынына кәміл сенемін. «Біз болмасақ сіз барсыз...» деген үкілі үмітіңізді болашақта осылай жүзеге асырамыз Ыбырай ата!**

#